**Projektas**

**PLUNGĖS RAJONO SAVIVALDYBĖS
TARYBA**

**SPRENDIMAS**

**DĖL ĮGALIOJIMO ATSTOVAUTI PLUNGĖS RAJONO SAVIVALDYBEI UAB „PLUNGĖS ŠILUMOS TINKLAI“ VISUOTINIAME AKCININKŲ SUSIRINKIME**

2018 m. birželio 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 3 dalies 9 punktu, Lietuvos Respublikos akcinių bendrovių įstatymo 21 straipsnio 1 dalimi, 34 straipsnio 4 dalies 3 punktu ir 5 dalimi bei atsižvelgdama į uždarosios akcinės bendrovės „Plungės šilumos tinklai“ 2018 m. birželio 25 d. raštą Nr. S-123 „Dėl visuotinio akcininkų susirinkimo“, Plungės rajono savivaldybės taryba   n u s p r e n d ž i a:

Įgalioti Plungės rajono savivaldybės administracijos direktorių Gintarą Bagužį atstovauti Plungės rajono savivaldybei uždarosios akcinės bendrovės „Plungės šilumos tinklai“ (kodas 170535455) visuotiniame akcininkų susirinkime, kuris vyks 2018 m. birželio 29 d. 10 val. bendrovės patalpose, V. Mačernio g. 19, Plungėje, ir balsuoti „už“ darbotvarkės klausimu „Dėl 2013 m. birželio 25 d. Ilgalaikio materialiojo turto nuomos sutarties Nr. 1/2013 su UAB „Plungės bioenergija“ pratęsimo 1 metų laikotarpiui“.

Savivaldybės meras

SUDERINTA:

Administracijos  direktorius Kalbos tvarkytojas

.......................................... ..............................

G. Bagužis A. Eidukaitis

Sprendimo projektą rengė Juridinio ir personalo administravimo skyriaus vedėjas V. Tumas

**JURIDINIS IR PERSONALO ADMINISTRAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL ĮGALIOJIMO ATSTOVAUTI PLUNGĖS RAJONO SAVIVALDYBEI UAB „PLUNGĖS ŠILUMOS TINKLAI“ VISUOTINIAME AKCININKŲ SUSIRINKIME “** |
| 2018 m. birželio 25 d. Plungė |

1. Parengto teisės akto projekto tikslai ir uždaviniai.

Įgalioti Plungės rajono savivaldybės administracijos valstybės tarnautoją dalyvauti UAB „Plungės šilumos tinklai“ visuotiniame akcininkų susirinkime ir balsuoti už pritarimą turto nuomos sutarties pratęsimui vieneriems metams.

1. Teisės akto projekto esmė, parengimo priežastys ir esmė.

Vadovaujantis akcinių bendrovių įstatymo įstatymo 34 straipsnio 4 dalies 3 punktu, turto nuoma yra bendrovės valdybos kompetencijos klausimas. Tačiau to paties straipsnio 5 dalis nustato, kad šiam valdybos sprendimui reikalingas visuotinio akcininkų susirinkimo pritarimas.

Plungės rajono savivaldybės tarybai, kaip turtines ir neturtines akcininko teises įgyvendinančiai institucijai reikia pačiai dalyvauti visuotiniame akcininkų susirinkime arba įgalioti asmenį, kad jis išreikštų Savivaldybės tarybos valią susirinkimo darbotvarkėje esančiais klausimais.

1. Lėšų poreikis.

Lėšų sprendimo įgyvendinimui nereikės.

1. Laukiami rezultatai.

Įgaliotas asmuo dalyvaus UAB „Plungės šilumos tinklai“ visuotiniame akcininkų susirinkime ir balsuos už pritarimą sutarčiai pratęsti.

1. Kita svarbi informacija.

Sprendimo projekto rengėjo nuomone, teikiamu Tarybai svarstyti teisės akto projektu numatomas teisinis reguliavimas korupcijos masto nepaveiks.

6. Numatomo teisinio reguliavimo poveikio vertinimas\*

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma*  |
| *Finansams* | *Nenumatoma* | *Nenumatoma*  |
| *Socialinei aplinkai* | *Nenumatoma* | *Nenumatoma*  |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Juridinio ir personalo administravimo skyriaus vedėjas Vytautas Tumas